Albrecht Habsburský (1559 – 1621)

Albrecht VII. Habsburský (* 13. november 1559, Viedenské Nové Mesto, Rakúsko – † 15. november 1621, Brusel, Belgicko) bol rakúsky arcivojvoda, nizozemský guvernér a portugalský vicekráľ.

 Životopis 
Albrecht VII. sa narodil ako syn cisára Maximiliána II. a španielskej princeznej Márie. Bol vnukom cisára Ferdinanda I. aj jeho brata Karola V.

Ako jedenásťročný chlapec odcestoval so svojou staršou sestrou Annou na španielsky kráľovský dvor, kde dostal výchovu a vzdelanie. Kariéru začal v roku 1577, kedy bol 3. marca vymenovaný pápežom Gregorom XIII. za toledského kardinála-arcibiskupa.

V roku 1583 sa stal portugalským vicekráľom a v roku 1595 generálnym guvernérom v Španielskom Nizozemsku (dnešné Belgicko). V roku 1598 sa zriekol svojich cirkevných hodností a o rok neskôr sa vo Valencii oženil so svojou sesternicou Izabelou Klárou, dcérou španielskeho kráľa Filipa II., ktorá sa mala podľa pôvodných plánov svojho otca stať manželkou Albrechtovho staršieho brata, cisára Rudolfa II. Z manželstva sa narodili tri deti, všetky však zomreli v útlom veku.

Vďaka svadobnej zmluve sa v roku 1599 stal spolu s manželkou miestodržiteľom v Nizozemsku. Počas svojej vlády čelili vojne proti generálnym stavom, v ktorej dokázal presadiť dvanásťročné prímerie (1609 – 1621) so Spojenými provinciami. Za jeho vlády sa stal Brusel dôležitým politickým centrom. Vrchným veliteľom armády bol menovaný Talian Ambrosio Spinola. Veľkú pozornosť Albrecht venoval hospodárskemu rozvoju a posilneniu katolíckeho náboženstva. 

Zomrel v Bruseli, kde bol aj pochovaný v katedrále sv. Guduly.

 Rodokmeň Albrechta Habsburského 

 Referencie 

 Literatúra 


 Dubois: Histoire d’Albert et d’Isabelle. Brüssel 1847
 Copia Ihrer Hochfurstlicher Durchleuchtigkeit des Ertz-Herzogen zu Österreich etc. Dem Furstenthumb Cleve, Graffschafft von der Marck ... Ertheilte Neutralitet. Verstegen, Cleve 1621. (Digitalizované vydani 
 Luc Duerloo: Dynasty and piety. Archduke Albert (1598-1621) and Habsburg political culture in an age of religious wars, Ashgate 2012, ISBN 978-0-7546-6904-3.

 Iné projekty 

 Zdroj 

Kategória:Habsburgovci
Kategória:Arcivojvodovia
Kategória:Miestodržitelia
Kategória:Nositelia Rádu zlatého rúna